Erdogan, thirrje për krijimin e një qeverie koalicioni
Duke folur në televizion, zoti Erdogan u bëri thirrje të gjitha partive politike turke që të lënë mënjanë mosmarrëveshjet dhe të formojnë një qeveri koalicioni
Presidenti turk Rexhep Tajip Erdogan u bëri thirrje partive politike të punojnë me shpejtësi për formimin e një qeverie të re. Këto ishin komentet e tij të para pas zgjedhjeve parlamentare të së dielës, në të cilat ai humbi shumicën absolute prej dy të tretash. Presidenti shfrytëzoi këtë rast duke akuzuar Perëndimin për mbështetjen ndaj atyre që ai i quajti "terroristë" kurdë në Siri. Duke folur sot në televizionin turk, zoti Erdogan u bëri thirrje të gjitha partive politike që të lënë mënjanë mosmarrëveshjet. Ai tha se historia historia do t'i gjykojë të gjithë ata që e lanë Turqinë në këtë gjendje të paqartë. tha Presidenti Erdogan në një fjalim përpara studentëve në dhomën e tregtisë në Ankara. Zoti Erdogan, i cili ishte kryeministër nga viti 2003 deri në 2014, bëri fushatë intensive për t’i mundësuar partisë së tij AKP të ndryshonte Kushtetetën, gjë që do t’i zgjeronte kompetencat e tij si president. Mirëpo në zgjedhjet e së dielës, partia e tij humbi vende në parlament, një goditje kjo ndaj autoritetit të presidentit. Zoti Erdogan tha se asnjë zhvillim politik nuk duhet të lejohet të kërcënojë arritjet e Turqisë. tha Presidenti turk. Të mërkurën, një ligjvënës i lartë i opozitës u tha gazetarëve pas një takimi me zotin Erdogan se presidenti "është i hapur për'' të gjitha opsionet e mundshme për krijimin e një qeveria të re koalicioni. Presidenti mund të kërkojë organizimin e zgjedhjeve të reja parlamentare në qoftë se bisedimet për krijimin e një qeverie koalicioni dështojnë. Zoti Erdogan akuzoi gjithashtu Perëndimin për bombardimin e arabëve dhe turkmenëve sirianë, ndërkohë që mbështet grupet "terroriste" kurde, që ai tha se po zenë vendin e tyre. tha zoti Erdogan. Ditët e fundit, kryengritësit e moderuar sirianë dhe forcat kurde po luftojnë kundër kryengritësve të shtetit islamik, që kanë pushtuar qytetin kufitar Tel Abyad, duke detyruar mijëra njerëz të largohen në Turqi.